lflage/wiki-talks huggingface dataset:
Diskussioun:Thiamin

message: Briséis M (tabell alt nees ugepasst...ech hoffen awer eis chemiker sinn sech elo eenz)
Naja, ech war mir jo eenz, et schéngen just aner Léit net zefridden domat ze sinn --Alexandra 13:54, 18 Mee 2005 (UTC)
Däerf ech froen, ëm wat et hei geet (oder gaangen ass)? DAt liest sech e bësse sybillinesch:-) --Cornischong 22:22, 18 Mee 2005 (UTC)
Ma et geet drëms datt ech en halwe Mëtte verbruecht hunn, aus dem Template-Kuddelmuddel eng eenheetlech Tabell fir ALL Vitaminnen ze maachen, waat dem Sënn vun enger dynamescher Template entsprécht (d.h. datt se villsäiteg asetzbar ass, an net op ee Vitamin beschränkt ass). Nodeems ech daat alles gemaach hat, koums du, Cornischong, an hues gefrot fir d'Mangelerscheinungen aus der Tabell erauszehuelen well si, wéi ech och fonnt hunn, dat Ganzt zevill auserneendrécken, waat optesch net gudd ausgesäit. Allerdéngs hat ech se dragelooss, ganz am Sënn vun der éischter Template déi et gouf, well ech mech wann et em Chimie geet ongär an de Contenu améschen. Dorops hinn hunn ech dann nacheemol all eenzel Vitaminsäit gekuckt, fir alles nacheemol ze änneren, waat erëm Zäit kascht huet. Mäi Kommentar (tabell alt nees ugepasst...ech hoffen awer eis chemiker sinn sech elo eenz) koum dann dohir datt ech e bësse genervt war vum Torschong, well ech eigentlech eppes ganz anescht schreiwe wollt (de Consulat ass nach ëmmer e Schantgen...) an dono awer keng Loscht méi hat no der ganzer Template-Tabelle-Vitamin-Geschicht :-) 
--Briséis → βρισεισ 00:03, 19 Mee 2005 (UTC)
Wéi keen Numm genannt gouf, hat ech schonns en Ufanksverdacht:-)) Wa vu "Chimiker" rieds geet, huelen ech et ëmmer fir mech. Wéi kann ech dat erëm guttmaachen?? Ech kéint zum Beispill deng Roum-Fotoe vun denger User-Säit e bësse luewen. Oder e bësse méi? --Cornischong 00:22, 19 Mee 2005 (UTC)
Jo, e bësse méi w.e.g.: 16. :) --Otets 00:30, 19 Mee 2005 (UTC)
Dozou wëll ech mech awer och nach eng Kéier mellen. Ech hunn mir och vill Aarbecht gemacht fir eng Tabell ze machen. An et wier méi einfach gewiescht mir vlaicht ze soen wat net gudd ewei einfach just alles ze änneren an e Kommentär dobäi ze schreiwen. Dass Mangel mat iwwerholl ginn ass ass richteg. Mä dat wat dra stung ass erem iwwerschriwwen gin vun enger Iwwersetzung déi aus eng aner Wiki gekneipt gouf. Ech wëll domat just soen, dass ech mir och Méi ginn hun an esouguer Texter vu mir schreiwen an net einfach iwwerhuelen an dass ech dofir e bessen entäuscht sinn dass einfach alles geläscht oder iwwerschriwwen gëtt. --Alexandra 11:26, 19 Mee 2005 (UTC)
thread_title: Untitled

message: Datt mär äerdeg Leit hei wudderen hunn ass eng gutt Saach. Mee ech verstinn d'Alexandra ganz gutt, wann dat sech "iwwerschriwwe" fillt. Ech krut och viru Kuerzem eppes "iwwerschriwwen" , dat bis haut nach net zréckgeholl ass (!!!),  a war ganz a guer net begeeschtert. Déi Fait accompli-Manéier huet schonns genuch Friichte gedroen. --Cornischong 12:07, 19 Mee 2005 (UTC)
thread_title: = Gutt mengen a gutt maachen
Diskussioun:Ausonius

message: "Nodeems de Gratian 383 ermuert gi war, ass en hannescht a seng Heemecht, op d'Land, wunne gaangen": Ech géif mengen, e wier sech op de Kierfecht leeë gaangen, "six feet under". De klengen Doudegriewer aka --Cornischong 19:04, 25 Mee 2005 (UTC)

message: gutt gesinn! ;-))
thread_title:  wanderläichen
Diskussioun:Rommel

message: An ech hu gemengt, lo krite mer eppes erzielt vun ënnerierdesche Späicherorgane vun allorhiz bewuerzelten zweekeimbliedrege Planzen, an da kommen Nazien a Paschtéier. Cornischong
D'Rout Rommel hat ech effektiv vergiess, mee elo ass se och bäigesat. Planze sinn net grad meng Stäerkt, wann s de also nach aner Rommele kenns, da puch se och dran. --Otets 11:21, 26 Mee 2005 (UTC)
thread_title: Untitled

message: Déi Interwikien hei si jo komplett derniewt wëll si beteffen an der Homonymie jo nit déi selwecht Sachen wéi am franséischen an am däitschen an an aanere Sprochen. Menger Meenung no soll et an den Homonymien keng Interwikien gin wëll do läit een ëmmer derniewt.
Z.B. Duerch den Interwiki Rommel an der Homonymie kënnt e jo nie op daat däitscht Rübe 
an och nit op Rote Beete Les Meloures 23:37, 24 August 2006 (UTC)
replies: text: :Du hues, wéi sou dacks, absolut Recht. Suguer d'Bote pake bei deem Kabes nach eng Hand mat un! --Cornischong 23:47, 24 August 2006 (UTC)
thread_title:  Interwikien
Diskussioun:Lëscht vun den Heelplanzen

message: Ass en Apel an e Magisstack eng Heelplanz ?--Alexandra 10:02, 29 Mee 2005 (UTC)
Ech hunn d'Fro gelies.  :-))   --Cornischong 11:54, 29 Mee 2005 (UTC)
Ech hunn den Apel just vun der preisescher Lëscht kopéiert. Firwat déi dat do opgelëscht hu weess ech net. --Otets 14:49, 29 Mee 2005 (UTC)
Ech hunn op alle Fall näischt vun engem Apel fonnt a Bezuch op eng Heelplanz --Alexandra 15:39, 29 Mee 2005 (UTC)

message: Mech géif nawell intresséieren wat "Kanadesch Beruffskraut" ass; wat ass de wëssenschaftlech Numm dofir? Merci am Viraus. --Cornischong 15:03, 29 Mee 2005 (UTC)
Op D: Kanadisches Berufskraut, F: Vergerette du Canada an de w. Numm: Erigeron canadensis  --Alexandra 15:39, 29 Mee 2005 (UTC)
thread_title: = Kanadesches 

message: Wann ee sech derzou beruff sollt fillen: dës Opzielung wier es derwäert, eng Kéier mam Buch "Lux. Pflanzennamen" niewendrunn iwwerlies ze ginn... -Z.
thread_title:  Luxemburger Pflanzennamen
Diskussioun:Joseph Bech

message: Ass déi Statu vum Bech wierklech esou grujeleg a gräisslech? Oder huet do Een vun der Geleegenheet profitéiert, fir sech um Mann ze rächen? Wien huet dat Konschtwierk op d'Welt gesat? --Cornischong 23:21, 1 Jun 2005 (UTC)
Iwert Konscht léisst sech streiden. De Kënschtler huet d'Statu bestëmmt gudd fonnt, soss hàtt hien se jo sëcher net réaliséiert. Johnny Chicago 23:33, 1 Jun 2005 (UTC)

message: Possible replacement :File:Bundesarchiv B 145 Bild-F024619-0009, Bonn, Trauerfeier für Konrad Adenauer.jpg. According to en-wiki "Joseph Bech is fourth from right, looking downwards with walking stick." --MGA73 22:05, 25. Jul. 2011 (UTC)
replies: text: The file is not so bad, but confusing is the double description. Original description gives the persons from left to right. Picture description is in disorder, so that Charles de Gaulle is missplaced. Plus the well identifiable Ludwid Erhard just behind Joseph Bech is not is not named. --Les Meloures 22:18, 25. Jul. 2011 (UTC)

text: And "looking downwards", so his face is actually not recognizable. --Otets 08:40, 26. Jul. 2011 (UTC)
thread_title:  Possible replacement for NC-files
Diskussioun:Molekularbiologie

message: Vu datt mer aller Waarscheinlechkeet keen eegent Wuert fir d'Genmolekülen hunn, a watfir eng Sprooch solle mer da léine goen? An anere Wierder, op wat solle mer eis eengen: ADN, DNA, DNS, DNK, ... ?
"DNS" läit no, da behale mer eis Saier um Enn.--Cornischong 13:43, 4 Jun 2005 (UTC)
ech fannen ADN am beschten, well ech daat bis elo am meeschten héieren hun, mee vun der Iwwersetzung hier as DNS deem Letzebuergeschen méi no. Mee ech fannen och dass een "ADN" als eegenstännigt Wuert am letzebuergeschen aféieren kiint, ouni et als Ofkierzung ze gesin an deem Fall?

message: Ech hun dësen Artikel elo zimmelech staark verännert, déi Saachen déi hei stungen gehéieren mengem Verständnis no éischter an den Artikel Biochimie. Ech hun mech fir DNS an RNS entscheed (DNA an RNA géing awer och goen, daat gett och ewell vill am Däitschen gebraucht). Spläissen hun ech +/- erfonnt, ech gin zou et wierkt folkloristesch, mä op däitsch heescht de Phänomen 'spleißen' an op engesch 'splicing' esou datt 'spläissen' secher net esou falsch ass. --Marcus 13:56, 25 Juli 2005 (UTC)
thread_title:  Artikel staark verännert
Diskussioun:Léiffrächen

message: Wat en Zoufall awer och, ech war haut do. An deenen nächste Stonne lueden ech der eng Foto erop a kucken, op ech iergendwou méi driwwer fannen - mee versprieche kann ech näicht. Wat mengs du genee mat "spannenden Deel"? --Otets  21:07, 4 Jun 2005 (UTC)
De "spannenden Deel" iwwer d'Marienerscheinungen wäert an nächster Zäit nokommen. --Cornischong 21:12, 4 Jun 2005 (UTC)
Do sinn ech gespaant! Ech hu neemlech just nach vague Erënnerongen un eng tippesch lëtzebuerger Provënzposse, wou der e puer gemengt hu, si misste Lourdes spillen, an et penibel laang gedauert hat, biss een do d'Punkten op den i gesat huet (war et net d' Zeitung vum Ltz Vollek ?)
E schéinen Owend,
--Zinneke 21:20, 4 Jun 2005 (UTC)
Ganz gutt Iddi, fir dee Fall do als Artikel vum Mount erauszesichen. Esou vill Material hunn ech och net grad. Mee do misst et genuch Leit ginn, déi eppes kéinte bäileeën!! Den Zinneke läit schonns richteg mat sengem "Lourdes".   --Cornischong 21:28, 4 Jun 2005 (UTC)
Ech kennen déi "Lourdes" Geschicht och, mee wann een do méi konkret wéilt ginn, da wier dat ënner Ëmstänn reng Spekulatioun. Den Owend sinn ech nach net extra déif gruewe gaangen, mee et ka sinn, datt do och net méi vill vu mär nokënnt. An engem Bichelchen hunn ech e Passage fonnt: Iwwer "Lourdes" steet do mol guer näicht, mee dofir gëtt do e wéineg op d'Geschicht vum Poopst Pius XII agaangen (déi jo och op dem Steen vun der Foto am Artikel erzielt gëtt). A soss sinn ech just nach gewuer ginn, datt dem Peping säi Bouf Nolschmatt war... --Otets  00:11, 5 Jun 2005 (UTC)
Eeler Leit aus der Géigend misste vill matkritt hunn, mee dat sinn déi Themaen, wou sech "op eemol" kee Mënsch méi drunn erënnert, a vun de Kanner kéinten der nach liewen. Vun den Nimm vun de Kanner si mär der zwee bekannt .... . --Cornischong 00:25, 5 Jun 2005 (UTC)
Dat do kléngt jo wiirklech ganz spannend. Sinn emol gespant wat do nach nokënnt. Leider kann ech do vun menger Seit näischt dozou beidroen. Et ass fir d´éischt dass ech esou eppes heieren. --Alexandra 08:47, 5 Jun 2005 (UTC)
Ech hunn elo grad gemierkt, datt ech e Buch hu mat engem groussen Artikel iwwert d'Léif'frächen. Do wäert ech deeglaang defir brauchen, fir dat alles auszewäerten. Iwwert d'Muttergotteserscheinunge steet an deem Buch awer leider kee Piipjeswiertchen. --Otets  19:00, 16 Jun 2005 (UTC)
Dann huet d'Buch sech jo schonns selwer "ausgewäert". Firu mam Jabel! --Cornischong 20:08, 16 Jun 2005 (UTC)

message: Moien
Gëtt et iergendeng logesch Erklärung fir den Apostroph tëscht Léif a Frächen oder ass et just en komesch Schreifweis déi vun iergendwou einfach esou ofgeschriwwe gouf --87.66.222.128 15:01, 14. Sep. 2013 (UTC)
replies: text: Gutt gesinn: En Apostroph weist, datt do e Laut oder Buschtaf feelt/ewechgefall ass. Hei gesinn ech awer och net, watfireen dat kinnt sinn. Warscheinlech e Schreifweisiertum, deen 8 Joer iwwerlieft huet. --Zinneke (Diskussioun) 16:55, 14. Sep. 2013 (UTC)
replies: text: :Merci ;) et gëtt geréckelt cf.: LWB --Soued031 (Diskussioun) 17:45, 14. Sep. 2013 (UTC)
thread_title: Apostroph?
Diskussioun:Bibendum

message: Déi Saach mat den Amateurlatinisten aus der fr-Wiki: Ass déi iergendwou zitéiert, well ech deeër Saach net fir een Cent trauen? An der franséischer lafe Leit mat enger remarkabler Fantasie erëm. --Cornischong 22:52, 5 Jun 2005 (UTC)
Op der Michelinssäit hunn ech emol näicht driwwer fonnt... --Otets 23:44, 5 Jun 2005 (UTC)
Da wäert et aus dem Dossier "Aus de Fangere gesuckelt" gecopypasted sinn, mengt de --Cornischong 23:57, 5 Jun 2005 (UTC) Mer mussen e bëssen op déi Pittien oppassen, déi Fäll jéngere gären tëscht de Wikien.
thread_title: Untitled

message: Moien, wann ech mech kuerz amëschen däerf: dat mam "Nunc est Bibendum" schéngt ze stëmmen; ech hat dat virun Joeren an engem (räichlech illustréierte) Buch iwwer d'Geschicht vum Bibendum gelies. 'T kann een et also stoe loossen.
--Zinneke 07:38, 6 Jun 2005 (UTC)
Moien Zinneke. Tjo, datt mer lo kee Mëssverständnis kréien: Dat wat ech staark bezeiflen ass just déi Saach mat den Amateurlatini"t"en ("ass iwregends op Amateurlatinisten zréckzeféieren, déi de Publizitéitsslogan falsch iwwersat hate mat "Elo existéiert de Bibendum" an dowéinst gemengt hunn, de Pneue-Personnage aus der Reklamm géif Bibendum heeschen."). Dat fannen ech just an der fr-Wiki.
Dé aner Saach: " e Plakat ausschaffen, wou e Personnage aus Pneue sech drugëtt, mat engem Cocktail aus Neel a Schierbelen ze prosten, an der Inskriptioun: "Nunc est bibendum - À Votre Santé, le pneu Michelin boit l'obstacle !"." Déi ass komplett an der Rei, dat Plakat ass op e puer Websäitenze ze fannen.
Aus dengem Kommentar krut ech net erausgelies, op wat hien sech bezitt. Klär mech op. Merci. --Cornischong 08:20, 6 Jun 2005 (UTC)
thread_title:  latinismen 

message: Moien,
entschëlleg, ech hat effektiv meng Ausso op de Sproch bezunn, an net op d'populär Interpretatioun dovunner, bzw. de semanteschen Transfer op de Personnage.
Wéi bei ville Volleksetymologien ass bei der Erklärung vun deem Transfer warscheinlech e Bësse Spekulatioun mat dran, mee anersäits: wouhir kéim de Pneuemännche soss u säi Spëtznumm?
Fir ganz genee ongenee ze sinn, kinnt een déi a Fro gestallten Ausso jo mat engem Konjunktiv oder engem "Et gëtt ugeholl..." relativiséieren.
Zinneke
Ma de Männche krut säi Numm vum Sproch op dem Plakat! Wat mech stéiert ass dat "volleksetymologescht". Wa mer hei ufänke mat deene "Saachen", da kann et nach heiter ginn. An dann: "et gëtt ugeholl ..." an esou Tricken hunn hei näischt verluer, soss lande mer direkt do, wou mer sécher net wëllen higoen, "huelen ech un" --Cornischong 10:21, 6 Jun 2005 (UTC)
Also, ech hunn déi Nummgenèse exklusiv aus der fr-wiki. Op déi elo gesponnen hunn oder net kann ech net soen. --Uditex 10:43, 6 Jun 2005 (UTC)
thread_title:  Volleksetymologie
Diskussioun:Béimescht Duerf

message: Böhmisches Dorf?????????????????? 
Komm mir schreiwen einfach direkt déi däitsch Wiki of, dat ass méi einfach!!!!!!!!
Wa mir de 1.000.000 Artikel hun, a wann äis da soss näischt méi afällt a mir langweilen äis doheem , um Buro oder ....,  da kënne mer nach ëmmer chineesesch, japanesch, russesch oder däitsch Sprëchwierder erklären.
Johnny Chicago 23:46, 7 Jun 2005 (UTC)
Vu mär aus. Ech sinn dovun ausgaangen, datt eng Enzyklopedie sech net onbedingt op d'Riedensaarten a Sprachwierder aus der eegener Sprooch misst limitéieren. Wann d'Majoritéit awer mengt, mär sollte just eis eegen traitéieren, da maachen ech och keen Zodi a läschen einfach d'Lëscht vun den däitsche Riedensaarten erëm. E klenge Referendum: ween ass dofir, ween dergéint a ween ass dofir datt mer dergéint sinn? --Otets 08:24, 8 Jun 2005 (UTC)
Ech sinn dofir dass mir dofir sinn :-) Ech sinn zwar net dofir dass mir alles aus der däitscher Wiki kopéieren an fannen dass et méi wichteg ass eegen Artikelen ze schreiwen. Më et schwätzt iegentlech awer och näischt dogéint fir och aner Sproochen ze traitéieren. --Alexandra 08:35, 8 Jun 2005 (UTC)
Ech bleiwe bei deem wat ech gesot hun. Ech denken dat war kloer genuch. A wann ee gären iwer Dierfer schreiwt firwat nët iwert e Lëtzebuergescht, do sti nach vill Artikelen op. En anere Virschlag et kënnt een eppes iwert Dierfer vum Grigori Alexandrowitsch Potjomkin schreiwen. Johnny Chicago 17:21, 8 Jun 2005 (UTC)
thread_title: Untitled
Diskussioun:Jean Hengen

message: Wei seet een Beschof an der Mehrzahl?--Alexandra 12:24, 8 Jun 2005 (UTC)
Bescheef?
Z.
E Bëschof (ë !!), zwee Bëscheef. --Cornischong 14:23, 8 Jun 2005 (UTC)
replies: text: :Wéi de Léon Lommel stierft ????
replies: text: :Wéi ass en da gestuerwen ??Les Meloures 19:15, 9 Februar 2007 (UTC)
replies: text: ::Wéi de Léon Lommel stierft, trëtt de Jean Hengen seng Nofolleg als Bëschof vu Lëtzebuerg un (13. Februar 1971).

text: ::Waat ee Quatsch  de Léon Lommel ass 1978 gestuerwen.  Les Meloures 21:33, 15 Februar 2007 (UTC)
replies: text: :::Ech hun mir erlaabt den ganzen Artikel emzeschreiwen, ech hun och den Artikel an der daitschre Wiki geschriwen, an hun en iwwersaat --Maranello M 21:29, 16 Februar 2007 (UTC)

text: :Gudden Owend Maranello. Merci. Ma dat ass gutt. Ech hat deen an der de-Wikipedia gesinn. Wann s de elo nach eng Foto vum Mann häss, da wier et nach besser :-)) Ech kucke mar nach iwwer d'Schreifweis. Kuck der am beschten emol eis Rotschléi iwwer d'Schreifweis un (besonnesch déi Saach mat der "Eifeler Reegel") , an zwar hei Wikipedia:Eis Schreifweis. --Cornischong 21:44, 16 Februar 2007 (UTC)
replies: text: :: Also ech hun den Artikel mam Spellchecker fir den Openoffice geschriwen, wie et schengt hun ech vergiess den Plugin fir "Eifler Reegelen" erof ze lueden, huelen den Metten den Msg. Léon Lommel an ugreff, kucken dass ech bis dohin dann den Plugin installeiert hun.Ech hun sowuel Foto vun sengem Remerciment, wei hien gestuerwen ass (dei gouf an der deitscher Wiki gelescht) wei och Fotoen aus dem LW - vun sengem Begriefniss, mais dei sin jo secher ennert Copyright. --Maranello M 09:30, 17 Februar 2007 (UTC)

text: :Gudde Moien. Ech kennen de Spellchecker fir den Openoffice net, mee dat schéngt mer net "dat Gielt vum Ee" ze sinn. Kuck emol eng Kéier iwwer d'Verbesserungen. Jo, d'Fotoen aus dem Wort kënne mer hei net huelen, mee mer sinn net esou pipeg wéi an der de-Wiki. Dofir si mer awer méi kriddelech, wat d'Qualitéit vun de Fotoen ugeet! Da looss de Remerciement mol kommen. --Cornischong 10:00, 17 Februar 2007 (UTC)
Moien. Ech verstinn de Sënn vun dësem Saz net: No sengem Doktorat an Theologie gouf hie vum Bëschof Joseph Philippe Vikar vun der Kathedral an duerno Generalvikar. Entweder stinn do e puer Wieder zevill oder zemann. --Pecalux 10:06, 17 Februar 2007 (UTC)

text: :Moien,
Gouf an der Tëschenzäit verbessert  Les Meloures 10:08, 17 Februar 2007 (UTC)
replies: text: :: Seu, do ass Foto, besser hune ch Qualitäit net hin krut. Sorry, gin mir dann an Zukunft och mei meih, wat Grammaire ungeeht. --Maranello M 11:10, 17 Februar 2007 (UTC)
thread_title: Untitled

message: Moien,
Wéi um Karfreideg 1985 den ale Klackentuerm vun der Kathedral gebrannt huet, huet hie selwer d'Mariestatu – dat grousst Lëtzebuerger Symbol - gerett - De Moan war iwwer 70 Joer al, wéi huet hien dat gemaacht? --Jwh (Diskussioun) 20:39, 5. Abr. 2012 (UTC)
thread_title:  D'Mariestatu gerett?
Diskussioun:Nee

message: Neen, ech komme mer es net zou, wéivill Schreifweisfeeler an dësem Artikel ze fanne sinn. An dat huet näischt mam "Arrêté ministériel" vum 10. Oktober 1975 ze dinn, an och net mam "Règlement grand-ducal" vum 30 Juli 1999, an deem et ëm d' "Reform" gaang ass.  
Neen, schonns de Professer Robert Bruch hat a sengem "Précis populaire de Grammaire Luxembourgeoise" vun 1973 déi fundamental Grondlage vun eiser Schreiweis genee ëmrass. 
Neen, ech verstinn net, datt een "daat" an d'Wuert "Saaz" mat zwéin "a" schreift, an d'"Eifeler Reegel" kéint engem, dee sech mat Lëtzebuergesch ofgëtt, geleefeg sinn ("enthaalen kann"). Mee, ech wëll hei net de Méckepéiler spillen, ech wollt nëmme schreiwen, datt ech verwonnert sinn. --Cornischong 21:35, 8 Jun 2005 (UTC)
thread_title:  Neen
Diskussioun:Hautbois

message: Da klappen ech hei nach eng Kéier un: Ech brauch dréngend Fotoen, déi den "Hautbois"-Artikel solle verschéineren. Wien huet en Hautbois doheem? Wien kennt een, deen en Hautbois huet? Wie keent een, deen e Buttek mat engem oder méi Hautboisen huet, a bei deem ech  se ka fotograféieren. Ech deplacéiere mech gär, a maachen d'Fotoe selwer, an ech paken den Hautbois och net un, klauen en net a maache keng Schréipen dran. 
A wa mer schonn derbäi sinn, en Cello, Kontrabass, oder all aner Musekinstrument bis zur Hausuergel intresséiert mech och fir ze fotograféieren.  Merci am Viraus. --Cornischong 17:28, 10 Jun 2005 (UTC)
thread_title: Untitled
Diskussioun:Romy Schneider

message: An der de-Wiki huet sech eppes geännert bei der Nationalitéit vun der Fra. --Cornischong 00:11, 13 Jun 2005 (UTC)
replies: text: :An Däitschland gouf et deemols keng duebel Nationalitéit, oder ieren dach? Mol dovun ofgesinn gëtt se an der en-wiki nach ëmmer als Éisträicherin gefouert, egal wat de Brockhaus angeblech seet. Dat ass menger Meenung no e Mozart-Problem, deen eis kal loosse soll. Esoulaang keen erausfënnt, datt de Jang de Blannen eigentlech Chines war, geet et jo nach. --Otets 00:48, 13 Jun 2005 (UTC)

message: :All Respekt! Deen Artikel hei ass wuel deen, den déi meeschten nei Artikele generéiert huet. E flotten Hommage un eng grouss Schauspillerin. --Zinneke (Diskussioun) 12:14, 19. Jul. 2013 (UTC)
thread_title: 100+ Linken
Diskussioun:Jesús Moncada

message: Mär sinn e puer Saachen net kloer no de "Verbesserungen": "deen op [[Katalanesch]] geschriwwen ..": do gëtt Katalanesch tëscht eckeg Klamere gesat. Bei der mé grousser Lëscht " Däitsch, Englesch, Aragonesesch, Dänesch, Slowakesch, Sloweenesch, Spuenesch, Franséisch, Galizesch, Hebräesch, Ungaresch, Italieenesch, Japanesch, Hollännesch, Polnesch, Portugisesch, Rumänesch, Russesch, schweedesch a Vietnameesesch." ginn d'Sprooche net tëscht eckeg Klamere gesat. An der Lëscht um Site (Obres traduïdes) stinn ënner aneren: "Anglès Aragonès Castellà Danès ". Dorauser gëtt: "Englesch, Aragonesesch, Dänesch, ..". Klärt mech op. Merci --Cornischong 20:22, 14 Jun 2005 (UTC)
bon, 't ass net fir ze wäit sichen ze goen, ech hat just geduet (an deene puer sekonnen, wou d'"ännere"-fënster op woar, fir d'joer bäizesëtzen), dass e katalaneschen auteur och e link op dës sprooch kinnt hunn...
Z. --20:35, 14 Jun 2005 (UTC)
(an ech hat "spuenesch" hannert "kastilianesch", well dat dach méi geleefeg ass...)
Jo, u sech kéint een och an deer méi grousser Lëscht alles Wikifizéieren. Ech perséinlech wollt mer net déi Oarbecht maachen, well duerno souwisou just alles rout gewiescht wier, mee prinzipiell hunn ech guer näicht dergéint. Par contre hunn ech an der Lëscht op der ca-wiki net "Anglès Aragonès Castellà Danès " fonnt, mee "anglès, aragonès, danès". Op deen externe Link war ech leider net kucken. Elo gesinn ech, datt déi do e "Castellà" hunn. Weem soll ech elo gleewen, deem externe Site oder der ca-wiki? Wann s de mengs, den externe Site hätt Rescht, da misst nach an eis Lëscht "Spuenesch" derbäikommen (der de-wiki no gebrauche mer net wéi a Spuenien, an och do just heiansdo an a spezifesche Kontexter, dat "Castellà"). --Otets 22:21, 14 Jun 2005 (UTC)
thread_title: Untitled
Diskussioun:Katmandu

message: Wann s de dës Skizz nach wëlls ausbauen, dann huel der eis Haaptstad-Tabell (ë. a. ze fannen zu Moskau). --Otets 13:28, 17 Jun 2005 (UTC)
Wat liesen ech dann hei op der "Wikipedia:Nëtzleches"-Säit: (iwwer d'Skizzenzeechen)
"Wann der een Artikel ufänke wëllt, mee op d'Hëllef vun aneren ugewisen sidd, fir e schéi vollstänneg ze kréien." Kann een dat besser formuléieren? --Cornischong 13:50, 17 Jun 2005 (UTC)
thread_title: Untitled
Diskussioun:Muladevasasidevavyakhyananataka

message: Fir genee ze sinn: Et feele mer nach allerhand "Sonnerzeechen". Wou kann ech déi hei fannen???? Se sinn iergendwou, mee no enger Veerelstonn hun ech et opginn! Beispiller: en "u" mat engem Uerwerstréch, an "a" mat engem Uerwerstréch, en "t" mat engem Ënnerpunkt. Provisoreschhunn ech mol all Accenten ewechgelooss. --Cornischong 14:19, 17 Jun 2005 (UTC)
Am Word fënns du alles, du brauchs et dann herno just eriwwer ze kopéieren --Alexandra 14:29, 17 Jun 2005 (UTC)

message: freet sech gespaant, mat oder ouni Sonnerzeechen, de --Zinneke 15:01, 17 Jun 2005 (UTC)
thread_title:  A wat heescht dat dann elo? 

message: Ma dat heescht, dat ech ganz vill Rotschléi krut, mee datt kee Mënsch mär konnt soen wéi ech den "t" mat Tëppel ënnendrënner kéint aginn. Mee d'Wonnerléisung hunn ech lo fonnt, ech setze kee Sonnerzeechen dran. --Cornischong 16:41, 17 Jun 2005 (UTC)
thread_title:  Wat et heescht 

message: Pardon, ech hat mech schlecht ausgedréckt: Ech mengen dat Theaterstéck: Wat heescht "Mula...." op Lëtzbuergesch? Esou e laangt Wuert muss ach wuel eppes ganz Spezielles bedeiten?!
Bis elo hunn ech nach keng Iwwersetzung op  iergend eng Sprooch fonnt, et ass net wéi beim Llanfairpwllgwyngyllgogerychwyrndrobwllllantysiliogogogoch, wann ech awer nach epes sollt gewuer ginn, wäert ech et net fir mech behalen ;-) 't deed mer leed. (wou et esou spannend war. --Cornischong 21:26, 17 Jun 2005 (UTC)
thread_title:  hu mech schlecht ausgedréckt